Predkladacia správa

Prezident republiky dňa 17. októbra 2005 prijal demisiu  Ľudovíta Kaníka, člena vlády SR,  povereného riadením Ministerstva práce, sociálnych vecí a rodiny Slovenskej republiky a
vymenoval za člena vlády SR a poveril riedením Ministerstva práce, sociálnych vecí a rodiny SR Ivetu Radičovú. 

V zmysle článku 5, ods. 4 Štatútu Rady hospodárskeho a sociálneho partnerstva SR, ktorý nadobudol účinnosť dňa 1. decembra 2004, podpredsedom rady vymenovaným vládou je minister práce, sociálnych vecí a rodiny Slovenskej republiky. 

Na základe uvedeného článku predkladám návrh na odvolanie Ľudovíta Kaníka z funkcie podpredsedu Rady hospodárskeho a sociálneho partnerstva Slovenskej republiky. Zároveň predkladám návrh na vymenovanie Ivety Radičovej, ministerky práce, sociálnych vecí a rodiny SR, za podpredsedníčku Rady hospodárskeho a sociálneho partnerstva Slovenskej republiky.